Legal Document

Category: 564

Text:
99. ΑΠΟΦΑΣΗ ΥΠΟΥΡΓΟΥ ΔΗΜΟΣΙΑΣ ΤΑΞΕΩΣ Αριθ. 7334Φ708.1/41 της 18/23 Μαΐου  1979 (ΦΕΚ Β΄ 501) Περί των εξόδων μεταφοράς των παρανόμως σταθμευόντων οχημάτων και απομακρύνσεως τροχοσπίτων ή άλλων ογκωδών αντικειμένων δια των οποίων παρεμποδίζεται η κυκλοφορία. Έχοντες υπ’ όψει τας διατάξεις του άρθρ. 34 παρ. 8 του δια του Νόμ. 614/1977 κυρωθέντος Κώδικος Οδικής Κυκλοφορίας, ως αντικατεστάθησαν δι’ άρθρ. 6 του Νόμ. 894/1979 (ΦΕΚ τ.Α΄ 89), αποφασίζομεν: Έξοδα δια παρανόμους σταθμεύσεις Άρθρ.1.-1.Καθορίζομεν τα έξοδα μεταφοράς των παρανόμως σταθμευόντων οχημάτων, τροχοσπίτων, σκαφών ή άλλων ογκωδών αντικειμένων από τον τόπον της παρανόμου σταθμεύσεως μέχρι του τόπου φυλάξεως ως ακολούθως: α.Επιβατηγά αυτοκίνητα, δρχ. 1.200. β.Φορτηγά αυτοκίνητα μικτού βάρους μέχρι 5.000 χιλιογράμμων, δρχ. 1.200. γ.Φορτηγά αυτοκίνητα μικτού βάρους άνω των 5.000 χιλιογράμμων, δρχ. 2.000. δ.Λεωφορεία μέχρι δώδεκα θέσεων, συμπεριλαμβανομένης και της θέσεως του οδηγού, δρχ. 1.200 ε.Λεωφορεία άνω των 12 θέσεων, δρχ. 2.000. ς.Μηχανήματα αγροτικά, δρχ. 1.000. ζ.Μηχανήματα έργων, δρχ. 2.000. η.Μοτοσυκλέτται, Μοτοποδήλατα, δρχ. 300. 2.Αι εν τη προηγουμένη παραγράφω τιμαί ορίζονται δια διαδρομήν μέχρις 20 χιλιομέτρων. Δια διαδρομήν πέραν των 20 χιλιομέτρων αι τιμαί προσαυξάνονται κατά 2,00 δραχμάς κατά χιλιομετρικόν τόννον του γερανοφόρου οχήματος, δια του οποίου πραγματοποιείται η μεταφορά. Έξοδα δια παρεμπόδισιν της κυκλοφορίας Άρθρ.2.-1.Τα έξοδα μεταφοράς των παρεμποδιζόντων την κυκλοφορίαν τροχοσπίτων, σκαφών ή ογκωδών αντικειμένων καθορίζονται ως ακολούθως: α.Τροχόσπιτα 1.200 δραχμαί. β.Σκάφη μέχρι 5 μ. μήκος 1.200 δραχμαί. γ.Σκάφη άνω των 5 μ. μήκος 2.000 δραχμαί. δ.Αντικείμενα βάρους μέχρι 1.000 κιλά 1200 δραχμαί. ε.Αντικείμενα άνω των 1.000 κιλών 2.000 δραχμαί. Σελ. 262,9598 Τεύχος 711-Σελ. 70 2.Αι εν τη προηγουμένη παραγράφω τιμαί ορίζονται δια διαδρομήν μέχρις 20 χιλιομέτρων. Δια διαδρομήν πέραν των 20 χιλιομέτρων αι τιμαί προσαυξάνονται κατά 2,00 δραχμάς κατά χιλιομετρικόν τόννον του γερανοφόρου οχήματος δια του οποίου γίνεται η μεταφορά. Δικαιολογητικά Άρθρ.3.-1.Δι’ εκάστην μεταφοράν συμπληρούνται μερίμνη του Αστυνομικού οργάνου έντυπον, εις τετραπλούν, εις το οποίον αναγράφονται τα στοιχεία του οχήματος και η εξωτερική κατάστασις αυτού (ιδιαιτέρως επισημαίνονται αι υπάρχουσαι φθοραί), ως και τα στοιχεία ταυτότητος του μεταφορέως (αστυνομικού ή ιδιώτου) και του παραλαμβάνοντος φύλακος. Η έκθεσις υπογράφεται υπό του μεταφορέως, του φύλακος και του ιδιοκτήτου του οχήματος κατά την παραλαβήν του. Το εν των αντιτύπων παραδίδεται εις τον μεταφορέα, το έτερον εις τον φύλακα, το τρίτον εις την αρμοδίαν Αστυνομικήν Υπηρεσίαν και το τέταρτον παραμένει εις το στέλεχος. 2.Τα έξοδα μεταφοράς καταβάλλονται ανεξαρτήτως αν η μετεφορά έγινε δι’ υπηρεσιακού γερανοφόρου οχήματος ή ιδιωτικού τοιούτου, η δε καταβολή αυτών αποδεικνύεται δια τριπλοτύπου αποδείξεως. 3.Επί περιπτώσεων μεταφοράς δι’ υπηρεσιακών γερανοφόρων οχημάτων τα έξοδα μεταφοράς εισπράττονται υπό οργάνου ειδικώς οριζομένου (Δημοσίου υπολόγου) της Υπηρεσίας, παρά της οποίας εγένετο η μεταφορά. Η παρούσα να δημοσιευθή δια της Εφημερίδος της Κυβερνήσεως. 21.Ε.ι.99 Κώδικας Οδικής Κυκλοφορίας